**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2015.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2015. június 2.-án 18 óra 00 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Gyenge András

 Szórád Zoltán

 Tima Zoltán Ferenc

 képviselők

**Távol van**: -

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**23/2015.(VI.2.) önkormányzati határozat**

Nagyacsád Község Önkormányzatának képviselő-testülete 2015. június 2-i ülésének napirendjét az alábbiak szerint határozza meg:

1. „Önkormányzati feladatellátást szolgáló fejlesztések támogatása” jogcímre pályázat benyújtása

Előadó:polgármester

1. Könyvtár nyitva tartás elfogadása

Előadó: polgármester

1. Fix Pont Önkormányzati Feladatellátó Társulás Társulási Megállapodás módosítása

Előadó: polgármester

1. Vegyes ügyek

Előadó: polgármester

**Napirendek tárgyalása:**

**1.)„Önkormányzati feladatellátást szolgáló fejlesztések támogatása” jogcímre pályázat benyújtása**

**Előadó:polgármester**

Szalóky Nándor polgármester elmondja, hogy a 2014. évi C. törvény 3. melléklet II 4. pont aa), ac) és ad) pontok szerinti „Önkormányzati feladatellátást szolgáló fejlesztések támogatására” jogcímre támogatási igény kerül benyújtásra. 85 % a támogatás intenzitása, 15 % önrészt kell biztosítani.

Az árajánlatban a Petőfi utca, a Jókai utca, és az Ifjúság utca aszfaltburkolatának felújítása szerepel. Ezeket kellene felújítani, de kért árajánlatot a Rákóczi utca és a Zrínyi utca felújítására is. Az árajánlatokat mindenki megtekinthette. Javasolja, hogy az első árajánlat legyen elfogadva, a Petőfi utca, a Jókai utca és az Ifjúság utca felújítására legyen benyújtva pályázat.

Szórád Zoltán képviselő elmondja, hogy a Rákóczi utca bekötő szakaszát is le kellene aszfaltozni.

Szalóky Nándor polgármester elmondja, hogy csak meglévő aszfalt felújítására lehet pályázatot benyújtani. Murvás útra nem lehet.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**24/2015. (VI.2.) önkormányzati határozat**

Nagyacsád Község Önkormányzat Képviselő-testülete úgy döntött, hogy pályázatot nyújt be a 2014. évi C. törvény 3. melléklet II4. pont aa), ac) és ad) pontok szerinti „Önkormányzati feladatellátást szolgáló fejlesztések támogatása” jogcímre. Fejlesztés tárgya: Petőfi uta, Jókai utca, Ifjúság utca aszfaltburkolatának felújítása területén. Nagyacsád Község Önkormányzata a saját forrás összegét – 2 289 562.- Ft- a 2015. évi költségvetés terhére biztosítja.

Fejlesztés forrásösszetétele:

|  |  |  |  |  |  |
| --- | --- | --- | --- | --- | --- |
|  |  |  |  |  | Ft |
| **Megnevezés** | **Petőfi utca** | **Jókai utca** | **Ifjúság utca** | **összesen** | **%** |
| Saját forrás | 872 242 | 507 873 | 909 447 | 2 289 562 | 15 |
| Támogatás | 4 942 707 | 2 877 947 | 5 153 533 | 12 974 187 | 85 |
| **összesen** | **5 814 949** | **3 385 820** | **6 062 980** | **15 263 749** | **100** |

Felelős: polgármester

Határidő: 2015. június 9.

**2.) Könyvtár nyitva tartás elfogadása**

**Előadó: polgármester**

Szalóky Nándor polgármester elmondja, hogy a költségvetési törvény értelmében kötelező a könyvtárnak munkaszüneti vagy ünnepnapon nyitva lenni. A nyitva tartást egyeztette a könyvtárossal is. A nyitva tartás 2015. évben a következőképpen alakult:

kedd: 15.00-18.00

csütörtök: 15.00-17.00

Vasárnap: 15.00-16.00 óráig.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**25/2015. (VI.2.) önkormányzati határozat**

Nagyacsád Község Önkormányzat Képviselő-testülete úgy döntött, hogy a nyilvános könyvtár nyitva tartását Nagyacsád Községben a következők szerint határozza meg:

kedd: 15.00-18.00

csütörtök: 15.00-17.00

Vasárnap: 15.00-16.00 óráig.

Felelős: polgármester

Határidő: azonnal

**3.)Fix Pont Önkormányzati Feladatellátó Társulás Társulási Megállapodás módosítása**

**Előadó: polgármester**

Szalóky Nándor polgármester elmondja, hogy a Fix-Pont Önkormányzati Feladatellátó Társuláshoz 2015. július 1. napi hatállyal csatlakozni kíván Homokbödöge Község Önkormányzata házi segítségnyújtás, nappali ellátás és családi napközi feladatokkal. Ehhez szükséges a Társulási Megállapodás módosítása, melyet a Képviselő-testületnek el kell fogadni.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**26/2015. (VI.2.) önkormányzati határozat**

Nagycsád Község Önkormányzat Képviselő-testülete jelen határozatával úgy döntött, hogy a FIX-PONT Önkormányzati Feladatellátó Társulás Társulási Megállapodásának módosítását, valamint annak új egységes szerkezetű Társulási Megállapodását az előterjesztésnek megfelelően elfogadja.

Felelős: polgármester

Határidő: azonnal

**5.)Vegyes ügyek**

**Előadó: polgármester**

Szalóky Nándor polgármester elmondja, hogy a Társulási Tanács már jóváhagyta az intézményi térítési díjat. Szükséges a társulásban lévő testületek jóváhagyása is. Az előterjesztést mindenki megkapta. További két település , Kup és Pápakovácsi is hozzájárul a házi segítségnyújtás térítési díjához.

Megkérdezi, hogy van-e valakinek kérdése, hozzászólása?

 Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**27/2015.(VI.2.) önkormányzati határozat**

Nagyacsád Község Önkormányzatának Képviselő-testülete a Pápakörnyéki Önkormányzatok Feladatellátó Társulás Társulási Tanácsa 13/2015. (V. 27.) határozatával jóváhagyott intézményi térítési díj önkormányzati rendeletben történő megállapításával egyetért.

Határidő: Folyamatos

Felelős: Polgármester

Szalóky Nándor polgármester megkérdezi, hogy van-e még valakinek kérdése, hozzászólása?

Megállapítom, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2015. június 2-i nyilvános ülést 18 óra 15 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**